stanford-oval/wikipedia huggingface dataset:
בונדסוור
גיוס

עם השעיית שירות צבאי חובה בשנת 2011 והתמקדות מחודשת של הבונדסוור, משרדי הגיוס המחוזיים פורקו ב-30 בנובמבר 2012. משימותיהם נלקחו על ידי מרכזי הקריירה החדשים של הבונדסוור. מרכזי הקריירה של הבונדסוור הם הדרך העיקרית של הכוחות המזוינים להציג את עצמם כמעסיק ארצי הן לקריירות צבאיות והן לקריירות אזרחיות.
במבנה ארגון גיוס כוח האדם של הבונדסוור שאומץ בשנת 2019, ישנם חמישה מרכזי קריירה גדולים בהנובר, מיינץ, דיסלדורף, מינכן וברלין עם מרכזי הערכה. ישנם 16 מרכזי קריירה אזוריים קטנים יותר, שמתוכם רק אלה בווילהלמסהאפן, שטוטגרט וארפורט כוללים מרכז הערכה. 110 משרדי ייעוץ קריירה השייכים למרכזי הקריירה משולבים עם 86 צוותי מיקום של שירות פיתוח קריירה ליצירת 113 משרדי ייעוץ. הבונדסוור מציע מסלולי קריירה רבים:
שירות צבאי התנדבותי (FWD) בגרמניה הוא יחסי עבודה לחיילים בקריירה של דרגת כוח אדם נמוכה של הבונדסוור. הוא נמשך לפחות 7 ומקסימום 23 חודשים. מעמדו המשפטי דומה לזה של חיילים חיילים.
חייל זמני (בקיצור SaZ, נקרא בפי העם Zeitsoldat) הוא חייל המתנדב לשרת שירות צבאי לתקופה מוגבלת. SaZ יכול להיכנס לכל שלוש הקטגוריות (מגויסים, קציני משטרה צבאית וקצינים). SaZ שגויסו כקציני משטרה צבאית וקצינים עוברים הכשרה צבאית כללית, קריירה ומומחיות. תקופת המחויבות הרגילה היא מינימום 2 ומקסימום 25 שנים, אך לא תעלה על גיל 62.
חיילים מקצועיים לכל החיים (Berufssoldat) נבחרים מקבוצת החיילים הזמניים. בניגוד לחיילים זמניים, לחיילים מקצועיים אין תקופות מחויבות חוזיות אלא משרתים עד פרישה. גיל הפרישה משתנה לפי דרגה. חייל מקצועי יכול לבקש שחרור מוקדם או לחזור לשירות זמני.
קריירה במילואים: ישנם מסלולי קריירה מרובים במילואים של הכוחות המזוינים עבור קצינים, קציני משטרה צבאית וחיילים, כמו גם עבור אזרחים ללא הכשרה צבאית קודמת.
יהודים בצבא הגרמני

נכון ל-2021, משרתים בצבא הגרמני כ-300 חיילים יהודים. כמעט 90 שנה לאחר שסולקו החיילים היהודים מהצבא, וביוזמת שרת ההגנה, אנגרט קרמפ-קרננבאואר, הוקם גוף רבנות בצבא גרמניה ובו עשרה רבנים, מהם חמישה רבנים אורתודוקסים וחמישה רבנים רפורמים.
הרב זולט בלה רבה של לייפציג, הוא הרב הראשון שנבחר לשמש כרב צבאי ומשכך אף משמש דה-פקטו כרב הראשי לצבא גרמניה.
בתפקידם, טיפול אישי בחיילים היהודים, ובפעולות להעלאת המודעות לאנטישמיות ולמניעתה.
קריסטן סטיוארט

| --- | --- |

סטיוארט בטקס פרסי איגוד מבקרי הקולנוע האמריקאי ה-27, 2022
 לידה:  9 באפריל 1990 (בת 34) לוס אנג'לס, קליפורניה, ארצות הברית 
 שם לידה:  Kristen Jaymes Stewart 
 מדינה:  ארצות הברית ארצות הברית
 תקופת הפעילות:  מ-1999 
 מקום לימודים:  בית הספר לורל ספרינגס 
 בן או בת זוג:  רוברט פטינסון (2009–2012)  סוקו (מרץ 2016–מאי 2016)  מייקל אנגרנו (2005–2009)  סטלה מקסוול (2016–2018)  Dylan Meyer (2019–?) 
 פרסים והוקרה:  פרס הקולנוע של MTV לנשיקה הטובה ביותר (2011)  פרס הקולנוע של MTV לנשיקה הטובה ביותר (2010)  פרס הקולנוע של MTV לנשיקה הטובה ביותר (2012)  פרס פטל הזהב - השחקנית הגרועה ביותר (2012)  פרס סזאר לשחקנית המשנה הטובה ביותר (2015)  פרס הקולנוע של MTV לנשיקה הטובה ביותר (2009)  פרס הקולנוע של MTV להופעה הטוב ביותר - אישה (2010)  פרס הקולנוע של MTV להופעה הטוב ביותר - אישה (2011)  פרס הקולנוע של MTV להופעה הטוב ביותר - אישה (2009)  פרס יופיטר 
 http://www.kristenstewart.com
 פרופיל ב-IMDb
 חתימה:   
 
סטיוארט, 2007
קריסטן ג'יימס סטיוארט (באנגלית: Kristen Jaymes Stewart; נולדה ב-9 באפריל 1990) היא שחקנית וקולנוענית אמריקאית ממוצא יהודי. סטיוארט נודעת בעיקר בזכות כיכובה בחמשת סרטי "דמדומים", וכן בסרטים "שלגייה והצייד", "לך תבין נשים", "המלאכיות של צ׳ארלי", "קפה סוסייטי", "אמריקן אולטרא" ו"ספנסר". זוכת פרס באפט"א הבריטי ופרס סזאר הצרפתי.
ביוגרפיה

סטיוארט נולדה בלוס אנג'לס, קליפורניה שבארצות הברית. אביה נוצרי ממוצא בריטי, ואמה אומצה על ידי זוג יהודים, נורמה (לבית גורדצקי) ובני אוּרמן, ב-1953. בריאיון משנת 2020, גילתה כי בדיקת DNA גנאלוגית שעשתה חשפה שכ-24% מכלל מוצאה האתני של סטיוארט הוא יהודי-אשכנזי (ככל הנראה מצד אמה), ולכן היא גם לא-יכולה לדעת בוודאות אם מדובר בסב ביולוגי או בסבתא ביולוגית. אביה, ג'ון סטיוארט, הוא מנהל במה ומפיק טלוויזיה. אמה האוסטרלית, ג'ולס מן-סטיוארט (לבית אוּרמן), היא אחראית תסריט וקולנוענית. ב-2012, אמה החלה בתהליכי גירושין מאביה, לאחר 27 שנות נישואין.
סטיוארט גדלה בעמק סן פרננדו שבמחוז לוס אנג'לס, והתחנכה בבית ספר עד כיתה ז', ולאחר מכן ועד לסיום לימודיה התיכוניים, התחנכה במסגרות של למידה מרחוק עם מורים פרטיים. לה אח בכור ביולוגי בשם קמרון, ושני אחים-מאומצים, דיינה וטיילור.
קריירה

סטיוארט החלה את הקריירה שלה בגיל שמונה. סרטה הראשון, שיצא ב-2001, היה "The Safety of Objects (אנ')". התפקיד הגדול הראשון שלה היה בסרט המתח "החדר" משנת 2002, לצד ג'ודי פוסטר. היא לוהקה לתפקיד זה לאחר שהבמאי דייוויד פינצ'ר ראה סרטון פרסומת למכונית "פורשה" שסטיוארט שיחקה בו, והעדיף אותה על פני השחקנית היידן פנטייר שהייתה מועמדתם הראשונה של המפיקים.
בשנת 2004 זכתה סטיוארט לשבחים על משחקה בסרט "רק לדבר (אנ')". באותה שנה שיחקה גם בסרט "תפוס את הילד (אנ')". ב-2005 שיחקה בסרט "זאת'ורה" בבימויו של ג'ון פאברו, ב-2007 בסרט "לך תבין נשים" ובאותה שנה שיחקה גם בסרט "עד קצה העולם" בבימויו של שון פן. כן שיחקה בסרט "ג'אמפר" והופיעה בסרט "מה בדיוק קרה (אנ')", שיצא ב-2008.
בשנת 2008 שיחקה לראשונה בסרט "דמדומים", סרט פנטזיה ודרמה-רומנטית המבוסס על ספר באותו שם, אודות בלה סוואן בת ה-17, שעוברת לגור בפורקס שבוושינגטון, ומגלה שחייה בסכנה כשהיא מתאהבת בערפד, אדוארד קאלן, אותו גילם בן זוגה באותה העת רוברט פטינסון. סטיוארט שיחקה גם בארבעת סרטי ההמשך של הסדרה - "דמדומים 2: ירח חדש", "דמדומים 3: ליקוי חמה" "דמדומים 4: שחר מפציע - חלק 1" ו"דמדומים 4: שחר מפציע - חלק 2". על תפקידה בסרטי "דמדומים" זכתה סטיוארט במספר פרסי MTV,‏ פרסי בחירת הנוער,‏ "Scream Awards" ועוד; על תפקידה ב"דמדומים 2: ירח חדש" זכתה גם בפרס באפט"א לכוכב העולה, בשנת 2010.
וכן בפרס שחקנית הקולנוע האהובה ביותר בטקס ה-Kids' Choice Awards לשנת 2013.
החל מ-2013 משמשת כפרזנטורית הראשית של מותג האופנה העילית "שאנל" והשתתפה בכמה וכמה תצוגות של קארל לגפרלד.
בשנת 2015 זכתה על הופעתה ב"העננים של סילס מריה" בפרס סזאר הצרפתי, לשחקנית המשנה הטובה ביותר.
בשנת 2017 עשתה את צעדיה הראשונים כבמאית, עם סרט קצר (17 דקות) בשם "Come Swim" (אנ') שאותו כתבה וביימה. הקרנת הבכורה התקיימה במסגרת פסטיבל סאנדנס בינואר 2017, וכן הוקרן הסרט במסגרת אירועי 70 שנה לפסטיבל קאן במאי באותה שנה.
ב-3 בספטמבר 2021 יצא לאור סרט הדרמה הביוגרפי "ספנסר", בו כיכבה בתור נסיכת הכתר הבריטי, דיאנה ספנסר (שנהרגה בתאונת דרכים, אמם של הנסיך ויליאם והנסיך הארי). בזכות תפקיד זה הייתה מועמדת גם לפרס אוסקר לשחקנית הטובה ביותר וגם לפרס גלובוס הזהב לשחקנית הטובה ביותר - סרט דרמה.
קריירה > פעילות פוליטית

באוקטובר 2023 חתמה סטיוארט, יחד עם עוד קבוצה של 54 אמנים ואישים בתעשיית הבידור, על מכתב פתוח לנשיא ג'ו ביידן. חותמי המכתב מבקשים מהנשיא ביידן לקרוא להפסקת אש בעזה ובישראל. המכתב מדגיש את המשבר ההומניטרי בעזה, נטען שם כי אזלו לתושבים אספקה חיונית כמו מזון, מים, חשמל ותרופות. למעט הבקשה לשחרור בטוח של בני הערובה אין במכתב התייחסות לכאב ולנזק שנגרם לתושבי ישראל בכלל ולישובים הסמוכים לעזה בפרט.
חיים אישיים

סטיוארט והשחקן האנגלי רוברט פטינסון, היו בקשר זוגי החל מהיכרותם ב-2008. ביולי 2012 התפרסמו תמונות פפראצי אינטימיות של סטיוארט עם במאי סרטה "שלגייה והצייד", רופרט סנדרס, וסטיוארט פרסמה באותו יום הודעת התנצלות פומבית על כך בפני פטינסון. לאחר מכן חזרו השניים לקשר זוגי לכמה חודשים, עד לפרידתם ב-2013. היא ניהלה מאז מערכת יחסים עם מפיקת האפקטים אליסיה קרגייל, עד פרידתן. סטיוארט יצאה תקופה עם הזמרת הצרפתייה, סוקו, אך הן נפרדו ביוני 2016. לאחר מכן, הייתה סטיוארט במערכת יחסים עם הדוגמנית הניו זילנדית, סטלה מקסוול עד סוף 2018. היא יצאה עם הסטייליסטית שרה דינקין מדצמבר 2018 ועד מאי 2019, ואז שבה לצאת עם מקסוול, ממאי ועד יולי של אותה שנה. מאז אוגוסט 2019 היא בזוגיות עם התסריטאית דילן מאייר, כשבנובמבר 2021 השתיים אף התארסו.
ב-2017 יצאה מהארון כביסקסואלית.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2000 | הפלינטסטונס: ויוה רוק וגאס | נערה מטילה מטבעות | ללא קרדיט |
| 2001 | הדברים הבטוחים | סם ג'נינגס |  |
| 2002 | החדר | שרה אלטמן |  |
| 2003 | המפתח לפחד | קריסטן טילסון |  |
| 2004 | תפוס את הילדה | מאדי פיליפס |  |
| 2004 | רק לדבר | מלינדה סורדינו |  |
| 2004 | אבודים | ליילה |  |
| 2005 | אנשים ללא מורא | מאיה |  |
| 2005 | זאת'ורה | ליסה בודווינג |  |
| 2007 | השליחים | ג'סיקה "ג'ס" סולומון |  |
| 2007 | לך תבין נשים | לוסי הארדוויק |  |
| 2007 | אוכלי העוגה | ג'ורג'יה קמינסקי |  |
| 2007 | עד קצה העולם | טרייסי טטרו |  |
| 2008 | ג'אמפר | סופי |  |
| 2008 | מה בדיוק קרה? | זואי |  |
| 2008 | ממחטה צהובה | מרטין |  |
| 2008 | דמדומים | בלה סוואן |  |
| 2009 | קיץ מסחרר | אמילי "אם" לווין |  |
| 2009 | דמדומים 2: ירח חדש | בלה סוואן |  |
| 2010 | הנמלטות | ג'ואן ג'ט |  |
| 2010 | דמדומים 3: ליקוי חמה | בלה סוואן |  |
| 2010 | ברוכה הבאה לריילי | אליסון / מאלורי |  |
| 2011 | דמדומים 4: שחר מפציע - חלק 1 | בלה סוואן |  |
| 2012 | שלגייה והצייד | שלגיה |  |
| 2012 | בדרכים | מרי-לו |  |
| 2012 | דמדומים 4: שחר מפציע - חלק 2 | בלה סוואן |  |
| 2012 | K-11 | המזכירה של ריי | דיבוב |
| 2014 | מחנה אקס-ריי | קלואי |  |
| 2014 | העננים של סילס מריה | ולנטין |  |
| 2014 | עדיין אליס | לידיה הולנד |  |
| 2015 | אמריקן אולטרא | פיבי לרסון |  |
| 2016 | אנסטסיה (אנ') | סופי |  |
| 2016 | שווים | ניה |  |
| 2016 | נשים מסוימות | אליזבת' טראוויס |  |
| 2016 | קפה סוסייטי | ווני |  |
| 2016 | קניינית אישית | מורין |  |
| 2016 | מצדיעים לך, בילי לין! | קתרין לין |  |
| 2017 | Come Swim | — | סרט קצר; בימוי ותסריט |
| 2018 | ליזי | בריג'יט סאליבן |  |
| 2018 | ג'יי. טי. לירוי | סוואנה נופ |  |
| 2019 | סיברג | ג'ין סיברג |  |
| 2019 | המלאכיות של צ'רלי | סבינה וילסון |  |
| 2020 | מתחת למים | שרה פרייס |  |
| 2020 | עונת השמחות | אבי הולנד |  |
| 2020 | Crickets | — | סרט קצר; בימוי ותסריט חלק מסדרת האנתולוגיה "תוצרת בית" |
| 2021 | ספנסר | דיאנה, נסיכת ויילס |  |
| 2022 | פשעי העתיד | טימלין |  |
| 2024 | Love Lies Bleeding | לואיז "לו" לנגסטון |  מועמדת פרס הקולנוע הבריטי העצמאי להופעה הראשית המשותפת הטובה ביותר (עם קייטי אובריאן) |
| 2024 | Sacramento | רוזי |  |
| 2025 | Love Me | מי / דז'ה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1999 | The Thirteenth Year | ילדה | סרט טלוויזיה של ערוץ דיסני; ללא קרדיט |
| 2008 | התוכנית של שרה סילברמן | מגישת ניקוד | פרק: "I Thought My Dad Was Dead, But It Turns Out He's Not" |
| 2020 | תוצרת בית (אנ') | הבחורה | פרק: "Crickets" גם כתבה וביימה את הפרק |
| 2022 | אירמה ופ | ליאנה | מיני-סדרה |
הערות שוליים

1 2 3 4 5  https://ethnicelebs.com/kristen-stewart
1 2  https://web.archive.org/web/20210208105938/https://www.youtube.com/watch?v=Tak2CWne6iQ&feature=youtu.be
↑  List of awards and nominations received by Kristen Stewart
↑  Hunter, Rob (June 39 2016). 50 Things We Learned from David Fincher’s 'Panic Room' Commentary. Film School Rejects
↑  THR Staff (20 בינואר 2017). "Kristen Stewart ('Come Swim' Director) on Female Directors: "Just Make Stuff"". The Hollywood Reporter. {{cite news}}:  (עזרה)
↑  J. Kim Murphy, Joaquin Phoenix, Cate Blanchett and More Stars Demand Joe Biden Call for Israel-Gaza Ceasefire: ‘Compassion Must Prevail’, Variety, ‏2023-10-20 (באנגלית אמריקאית)
↑  Kristen Cheats on Rob With Rupert Sanders: All the Shocking Pics! Pictures - Kristen Stewart Cheats on Robert Pattinson With Rupert Sanders - UsMagazine.com
↑  קרן בר לב, ‏גיסו של הבמאי הבוגד: "הרומן עם קריסטן סטיוארט היה ארוך", באתר ‏מאקו‏, 30 ביולי 2012
↑  קריסטן סטיוארט מתנצלת: "אני אוהבת את רוב", באתר ynet, 25 ביולי 2012
↑  Hearon, Sarah (21 בדצמבר 2018). "Kristen Stewart and Stella Maxwell Split: What Went Wrong?". Us Magazine. New York City: American Media Inc. נבדק ב-26 בדצמבר 2018. {{cite web}}:  (עזרה)
↑  Sanchez, Chelsey (5 בנובמבר 2019). "Get to Know Dylan Meyer, Kristen Stewart's Screenwriter Girlfriend". Harper's BAZAAR (באנגלית אמריקאית). נבדק ב-22 בינואר 2021. {{cite web}}:  (עזרה)
↑  D'Zurilla, Christie (2 בנובמבר 2021). "Surprise! Kristen Stewart and Dylan Meyer are engaged". Los Angeles Times. ארכיון מ-2 בנובמבר 2021. נבדק ב-5 בנובמבר 2021. {{cite web}}:  (עזרה)
↑  Brooks, Xan (9 במרץ 2017). "Kristen Stewart: 'It's not confusing if you're bisexual. For me, it's the opposite'". The Guardian. נבדק ב-12 במרץ 2017. {{cite web}}:  (עזרה)
↑  Leo Barraclough, Jacques Audiard’s ‘Emilia Pérez’ Wins Best Film, Director, Screenwriter and Actress at European Film Awards, Variety, ‏2024-12-07 (באנגלית אמריקאית)
↑  ככל הנראה מצד אמה - כי מרבית הזוגות היהודים, במהלך תקופת ילדותה של אמה בארצות הברית, היו מאמצים תינוקות עם אם יהודייה ביולוגית, ולעיתים גם עם אב יהודי ביולוגי.
| --- | --- |
בקרת זהויות :  NLI: 987007449819405171  PLWABN: 9810682803605606  BIBSYS: 3013587  BNE: XX4836384  BnF: cb14504719w (data)  CANTIC: a11167348  dblp: 194/2705  GND: 139211659  ISNI: 0000 0001 2145 4130  LCCN: no2002113229  LNB: 000312045  MusicBrainz: 49fbc5c2-9ce2-4c8b-b963-0c82c7c4525e  NKC: xx0098724  NLA: 60359393  NLK: KAC201011575  NTA: 27130443X  SUDOC: 08745002X  Trove: 1708025  VIAF: 100506311   WorldCat (עם VIAF): 100506311
לינדה תומאס-גרינפילד

לינדה תומאס-גרינפילד (באנגלית: Linda Thomas-Greenfield; נולדה ב-1952) היא דיפלומטית אמריקאית אשר כיהנה כשגרירת ארצות הברית באומות המאוחדות, מ-25 בפברואר 2021 ועד 20 בינואר 2025. קודם לכן, בשנים 2013–2017, שימשה כעוזרת מזכיר המדינה לענייני אפריקה.
ביוגרפיה

תומאס-גרינפילד נולדה בבייקר שבלואיזיאנה (אנ'). היא סיימה תואר ראשון באמנויות באוניברסיטת המדינה של לואיזיאנה ולאחר מכן למדה תואר שני במינהל ציבורי באוניברסיטת ויסקונסין–מדיסון.
בשנים 2008–2012 שימשה תומאס-גרינפילד כשגרירת ארצות הברית בליבריה ולאחר מכן שימשה כעוזרת שר החוץ בתחום שעוסק בענייני מדינות אפריקה. במרץ 2017, חודש לאחר כניסתו של דונלד טראמפ לתפקיד נשיא ארצות הברית, הופסקה עבודתה במחלקת המדינה כחלק מרענון בכירים ואנשי מקצוע שנמצאים בתפקידם קרוב לארבע שנים.
בנובמבר 2020 הכריז הנשיא הנבחר, ג'ו ביידן כי תומאס-גרינפילד צפויה לאייש את תפקיד שגרירת ארצות הברית באו"ם בממשלו העתידי.
ב-23 בפברואר 2021 אישר הסנאט של ארצות הברית את מינויה של תומאס-גרינפילד לשגרירה באומות המאוחדות.
ג'וליה לואי-דרייפוס

| --- | --- |

לואי-דרייפוס, 2007
 לידה:  13 בינואר 1961 (בת 64) מנהטן, ארצות הברית 
 שם לידה:  Julia Scarlett Elizabeth Louis-Dreyfus 
 מדינה:  ארצות הברית ארצות הברית
 תקופת הפעילות:  מ-1982 
 מקום לימודים:  אוניברסיטת נורת'ווסטרן  בית הספר לתקשורת של אוניברסיטת נורת'ווסטרן 
 בן או בת זוג:  בראד הול (1987–?) 
 צאצאים:  צ'ארלי הול 
 מספר צאצאים:  2 
 פרסים והוקרה:  פרס גלובוס הזהב לשחקנית המשנה – סדרה, מיני סדרה או סרט טלוויזיה (1994)  פרס אמי לשחקנית הטובה ביותר בסדרה קומית (1996)  פרס אמי לשחקנית הטובה ביותר בסדרה קומית (2017)  פרס גילדת שחקני המסך למשחק מצטיין לאנסמבל שחקנים בסדרת קומדיה (1994, 1996, 1997, 1998)  פרס גילדת שחקני המסך למשחק מצטיין לשחקנית בסדרת קומדיה (1997)  פרס גילדת שחקני המסך למשחק מצטיין לשחקנית בסדרת קומדיה (1996)  פרס בחירת המבקרים לטלוויזיה לשחקנית הטובה ביותר בסדרת קומדיה (2013)  פרס אמי לשחקנית הטובה ביותר בסדרה קומית (2016)  פרס אמי לשחקנית הטובה ביותר בסדרה קומית (2014)  פרס אמי לשחקנית הטובה ביותר בסדרה קומית (2006)  פרס מארק טוויין להומור אמריקני (2018)  פרס אמי לשחקנית הטובה ביותר בסדרה קומית (2015)  פרס אמי לשחקנית הטובה ביותר בסדרה קומית (2012)  פרס אמי לשחקנית הטובה ביותר בסדרה קומית (2013)  TCA Award for Individual Achievement in Comedy (2014)  כוכב בשדרת הכוכבים בהוליווד 
 פרופיל ב-IMDb
 
ג'וליה סקרלט אליזבת' לואי-דרייפוס (באנגלית: Julia Scarlett Elizabeth Louis-Dreyfus; נולדה ב-13 בינואר 1961) היא שחקנית וקומיקאית אמריקאית ממוצא יהודי.
התפרסמה תחילה כאשר הצטרפה לצוות השחקנים בתוכנית המערכונים הפופולרית "סאטרדיי נייט לייב" (1985-1982). לאחר מכן גילמה את איליין בניס בסדרה "סיינפלד" (1998-1989), אחד הסיטקומים המצליחים ביותר בכל הזמנים מבחינה ביקורתית ומסחרית, בעבורו זכתה בפרס אמי ובפרס גלובוס הזהב. תפקידיה הנוספים בטלוויזיה כוללים את כריסטין קמפבל (אנ') בסדרה "כריסטין הישנה" (2010-2006), עבורו זכתה בפרס אמי נוסף ובשל הופעתה בתור סלינה מאייר (אנ') בסדרה "Veep"‏ (2019-2012); זכתה בשישה פרסי אמי רצופים.
בקולנוע, היא ידועה מתפקידיה בסרטים "חנה ואחיותיה" (1986), "כיף של חופשה" (אנ') (1989), "לפרק את הארי" (1997) ו"דיברנו מספיק" (אנ') (2013); היא גם גילמה את ולנטינה אלגרה דה לה פונטיין ביקום הקולנועי של מארוול, בסדרה "הפלקון וחייל החורף" (2021), בסרט "האלמנה השחורה" (2021) ובסרט "הפנתר השחור: ואקאנדה לנצח" (2022).
לואי-דרייפוס זכתה באחד עשר פרסי אמי, שמונה על משחק ושלושה על הפקה, בנוסף לפרס גלובוס הזהב ותשעה פרסי גילדת שחקני המסך. לואי-דרייפוס קיבלה כוכב בשדרת הכוכבים של הוליווד בשנת 2010 והיא נכנסה להיכל התהילה של אקדמיית הטלוויזיה (אנ') בשנת 2014. בשנת 2016, Time Magazine מינה את לואי-דרייפוס כאחד ממאה האנשים המשפיעים ביותר בעולם. בשנת 2018 היא קיבלה את פרס מארק טוויין להומור אמריקאי, שהוענק על ידי מרכז קנדי לאמנויות הבמה (אנ'), כאות הקומדיה הגבוה ביותר של אמריקה.
ביוגרפיה

לואי-דרייפוס נולדה במנהטן, ניו יורק, ב-13 בינואר 1961. אימה, ג'ודית (לבית לפבר), הייתה סופרת ומורה לצרכים מיוחדים, ואביה יליד צרפת, ג'רארד לואי-דרייפוס (אנ'), עמד בראש חברת לואי דרייפוס (אנ'), חברת סחר צרפתית העוסקת בחקלאות, עיבוד מזון, שילוח בינלאומי ומימון. סבה מצד אביה, פייר לואי-דרייפוס (אנ'), היה נשיא החברה ובן למשפחה יהודית מאלזס. הוא שירת כקצין פרשים וחבר במחתרת הצרפתית בתקופת מלחמת העולם השנייה. היא גם נינתו של לאופולד לואי-דרייפוס (אנ'), שהקים ב-1851 את חברת לואי דרייפוס (אנ'), שבני משפחתה עדיין שולטים בה. היא קשורה בעקיפין לאלפרד דרייפוס, הידוע מפרשת דרייפוס.
יש לה אחות למחצה מנישואיה השניים של האם, לורן בואלס (אנ'), אף היא שחקנית. יש לה גם שתי אחיות-למחצה מנישואיו השניים של האב; פיבי ואמה (האחרונה מתה באוגוסט 2018). רוברט לואי-דרייפוס (אנ'), אחד מבני דודיה, היה מנכ"ל אדידס והבעלים של מועדון הכדורגל אולימפיק מרסיי.
הוריה התגרשו כאשר הייתה בת שנה. כשהייתה בת ארבע, עברה לוושינגטון די. סי.. אימה נישאה שם בשנית כאשר לואי-דרייפוס הייתה בת שמונה - לדיקן בית הספר לרפואה של אוניברסיטת ג'ורג' וושינגטון, ל. תומפסון בואלס. בשל עבודתו של אביה החורג בארגון הומניטרי-בינלאומי, לואי-דרייפוס בילתה את ילדותה במספר מדינות, בהן קולומביה, סרי לנקה ותוניסיה. היא סיימה את לימודיה בבית הספר הולטון-ארמס (אנ') לבנות בבת'סדה, מרילנד, בשנת 1979. מאוחר יותר היא אמרה, "היו דברים שעשיתי בבית הספר, שאילו היו בנים איתי בכיתה, הייתה לי פחות מוטיבציה לעשות."
לואי-דרייפוס למדה בחוג לתקשורת באוניברסיטת נורת'ווסטרן באוונסטון, אילינוי, שם הייתה חברה באחוות דלתא גמא. היא למדה גם תיאטרון והופיעה במופעי אלתור ומערכונים של סטודנטים, לפני שנשרה במהלך השנה השנייה, לאחר שלוהקה לתוכנית "סאטרדיי נייט לייב". בשנת 2007 היא קיבלה תואר דוקטור לשם כבוד לאמנויות מאוניברסיטת נורת'ווסטרן.
קריירה

בשנים 1982–1985 הייתה חלק מצוות שחקני התוכנית סאטרדיי נייט לייב. בזמן עבודתה על התוכנית היא הכירה את הכותב לארי דייוויד, אשר מאוחר יותר היה מיוצרי הסדרה "סיינפלד". לאחר מכן היא שיחקה דמויות משניות במספר סרטים ותוכניות טלוויזיה.
בשנת 1988 החלה לככב בסדרת הסיטקום ברשת NBC "המעון של משפחת הרפר" בהפקה של גארי דייוויד גולדברג. הסדרה, בה כיכבה לואי-דרייפוס לצדם של קורטני תורן-סמית, כריסטופר דניאל בארנס ות'ורה ברץ', הצליחה והמשיכה לעונה שנייה ולאחר מכן בוטלה.
תפקידה הגדול הראשון בקולנוע היה בסרטו של וודי אלן "חנה ואחיותיה" בשנת 1986, שם גילמה את דמותה של מארי. לאחר מכן שיחקה בסרטים "איפה הילד?" לצד רובין ויליאמס ובילי קריסטל, "כיף של חופשה" (אנ') לצד צ'בי צ'ייס ו-"לפרק את הארי" לצד וודי אלן וטובי מגווייר.
הפריצה הגדולה שלה הייתה בשנת 1989, כשעלתה קומדיית המצבים "סיינפלד". לואי-דרייפוס שיחקה בסדרה את הדמות איליין בניס במשך תשע עונותיה. על השתתפותה בסדרה זכתה לואי-דרייפוס בפרס גלובוס הזהב ב-1994 ובפרס אמי ב-1996.
בשנת 2002 כיכבה בסיטקום "Watching Ellie" של רשת NBC, בדמותה של אלי ריגס, וחודשה גם לעונה שנייה ב-2003 אך זו בוטלה לאחר 6 פרקים.
בשנים 2003–2005 לואי-דרייפוס שיחקה בתפקיד אורח כמגי ליזר בסדרה "משפחה בהפרעה".
זכתה בפרס אמי בשנת 2006 על תפקידה הראשי בסדרה הקומית "כריסטין הישנה".
במאי 2010 הוענק ללואי-דרייפוס כוכב בשדרת הכוכבים של הוליווד.
החל ב-2012 ובמשך שבע עונות כמעט רצופות כיכבה לואי-דרייפוס בתפקיד הראשי כסגנית נשיא ארצות הברית (ובהמשך, כנשיאת ארצות הברית) בסדרה הקומית הפוליטית "ויפ" (VEEP) שברשת HBO. על תפקידה זה זכתה בשישה פרסי אמי רצופים (2012–2017) ובשלושה פרסי גילדת שחקני המסך בקטגוריית השחקנית הטובה ביותר בסדרה קומית. הפקת העונה השביעית והאחרונה של "ויפ" התעכבה בשנה עקב מחלתה, והתחדשה מייד עם התאוששותה וחזרתה של לואי-דרייפוס לתפקוד מלא בשנת 2018. העונה השביעית של "ויפ" עלתה לאקרנים בארצות הברית בחודש מרץ 2019, כשלואי-דרייפוס מככבת במסע יחסי הציבור שליווה את הקרנת העונה השביעית ואת מהלכי סיום הפקתה של "ויפ".
בשנת 2013 שיחקה בתפקיד ראשי בדרמה הקומית "דיברנו מספיק" לצד ג'יימס גנדולפיני.
בשנת 2018 הוענק ללואי-דרייפוס פרס מארק טוויין להומור אמריקאי, המחולק על ידי מרכז קנדי (אנ'), שהוא אחד הפרסים היוקרתיים ביותר בארצות הברית בתחום אמנויות הבמה, ומוענק ליחידים שתרמו תרומה משמעותית לתרבות ההומור בארצות הברית.
בשנת 2020 תרמה את קולה לסרט האנימציה "קדימה".
בשנת 2023 החלה ביצירת הפודקאסט "Wiser Than Me", שבו היא משוחחת עם נשים מבוגרות כדי ללמוד מניסיונן.
חיים אישיים

בשנת 1987 היא נישאה לשחקן והקומיקאי בראד הול (אנ'), לאחר שהשניים הכירו בלימודים באוניברסיטת נורת'ווסטרן. יש להם שני ילדים.
ב-28 בספטמבר 2017 חשפה בטוויטר כי אובחנה כחולה בסרטן השד.
ב-18 באוקטובר 2018 פרסמה כי החלימה לאחר סדרת טיפולים נגד המחלה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1986 | טרול | ג'נט קופר |  |
| 1986 | חנה ואחיותיה | מארי |  |
| 1986 | אל תקרא לי לבן | ליסה סטימסון |  |
| 1989 | כיף של חופשה (אנ') | מרגו צ'סטר |  |
| 1993 | הורה במשרה מלאה | פגי אטינגר |  |
| 1994 | הורים בהזמנה | אמא של נורת' |  |
| 1997 | איפה הילד? | קארי לורנס |  |
| 1997 | לפרק את הארי | לסלי |  |
| 1998 | באג לייף | הנסיכה אטה | דיבוב |
| 2013 | מטוסים | רוצ'ל | דיבוב |
| 2013 | דיברנו מספיק (אנ') | אווה | מועמדת פרס גלובוס הזהב לשחקנית הטובה ביותר - סרט קומדיה או מוזיקלי (2014) |
| 2020 | מדרון תלול | בילי סטנטון | גם מפיקה |
| 2020 | קדימה | לורל לייטפוט | דיבוב |
| 2021 | האלמנה השחורה | ולנטינה אלגרה דה לה פונטיין |  |
| 2022 | הפנתר השחור: ואקאנדה לנצח | ולנטינה אלגרה דה לה פונטיין |  |
| 2023 | שקרים קטנים (אנ') | בת' | גם מפיקה |
| 2023 | איזה אנשים | שלי |  |
| 2024 | Tuesday | זורה |  |
| 2025 | ת'אנדרבולטס* | ולנטינה אלגרה דה לה פונטיין | גם מפיקה |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1982 - 1985 | סאטרדיי נייט לייב | דמויות שונות | 57 פרקים (עונות 8–10) |
| 1988 | קשרי משפחה | סוזן וייט | פרק: "Read It and Weep: Part 2" |
| 1988 - 1989 | המעון של משפחת הרפר (אנ') | איילין סוויפט | תפקיד ראשי (2 עונות); 33 פרקים |
| 1989 - 1998 | סיינפלד | איליין בניס | תפקיד ראשי (8 עונות); 177 פרקים פרס אמי לשחקנית המשנה הטובה ביותר בסדרת קומית (1996; מתוך 7 מועמדויות) פרס גלובוס הזהב לשחקנית המשנה הטובה ביותר בסדרת טלוויזיה (1994; מתוך שתי מועמדויות) |
| 1992 | דינוזאורים | הת'ר וורת'ינגטון | דיבוב; פרק: "Slave to Fashion" |
| 1995 | הרווק | טינה | פרק: "Mugging" |
| 1996 | London Suite | דברה דולבי | סרט טלוויזיה של NBC |
| 1997 | היי ארנולד! | מיס פלטר | דיבוב; פרק: "Helga's Boyfriend/Crush on Teacher" |
| 1997 | ד"ר כץ, מטפל מקצועי | ג'וליה | דיבוב; פרק: "Ben Treats" |
| 1999 | חוות החיות | מולי | דיבוב; סרט טלוויזיה של TNT |
| 1999 | הרמזים של בלו | ג'וליה | פרק: "Blue's Big Pajama Party" |
| 2000 | ג'פטו | הפיה הכחולה (אנ') | סרט טלוויזיה של ABC |
| 2000 - 2001; 2009 | תרגיע | עצמה | 8 פרקים |
| 2001 - 2008 | משפחת סימפסון | גלוריה | דיבוב; 3 פרקים |
| 2002 - 2003 | Watching Ellie | אלי ריגס | תפקיד ראשי (2 עונות); 19 פרקים גם מפיקה (11 פרקים) |
| 2004 - 2005 | משפחה בהפרעה | מגי ליזר | 4 פרקים |
| 2005 | קסם של הורים | בלונדה | דיבוב; פרק: "Blondas Have More Fun/Five Days of Flarg" |
| 2006 -2010 | כריסטין הישנה | כריסטין קמפבל (אנ') | תפקיד ראשי (5 עונות); 88 פרקים גם מפיקה בעונה 5 פרס אמי לשחקנית הראשית הטובה ביותר בסדרת קומית (2006; מתוך 5 מועמדויות) מועמדת פרס גלובוס הזהב לשחקנית הטובה ביותר בסדרת קומדיה (2013) |
| 2010 | רוק 30 | ליז למון (אנ') | פרק: "Live Show" |
| 2012 - 2019 | Veep | סלינה מאייר (אנ') | תפקיד ראשי (7 עונות); 65 פרקים גם מפיקה בפועל פרס אמי לשחקנית הראשית הטובה ביותר בסדרת קומית (2017-2012; מתוך 7 מועמדויות) מועמדת פרס גלובוס הזהב לשחקנית הטובה ביותר בסדרת קומדיה (2017-2013) |
| 2012 | טיפול אונליין | שיבון הייג | 3 פרקים |
| 2015 | איימי שומר | עצמה | פרק: "Last F... Able Day" |
| 2019 | ארצ'יבלד והדבר הגדול הבא | קוף-אסטרונאוט | דיבוב; פרק: "The Chicken Has Landed/The Night of the Nibbler" |
| 2021 | הפלקון וחייל החורף | ולנטינה אלגרה דה לה פונטיין | 2 פרקים |